Karkonošių nacionalinis parkas

Karkonošių nacionalinis parkas (lenk. Karkonoski Park Narodowy) – nacionalinis parkas pietų Lenkijoje, Sudetų kalnuose, Žemutinės Silezijos vaivadijoje, šalia Čekijos sienos. Karkonošių nacionalinis parkas driekiasi aukščiausiose Sudetų vietose, juose yra aukščiausia Lenkijos viršukalnė Snežka. Parkas įkurtas 1959 m. ir užėmė 55,10 km² plotą. Šiuo metu parko plotas padidintas iki 55,76 km², iš kurių 17,18 km² yra ypač saugoma teritorija. Didžiausią parko dalį (33,80 km²) dengia miškai. Kartu su Čekijos pusėje esančiu Krkonošo nacionalinis parku įrašytas į UNESCO biosferos rezervatų sąrašą. 2002 m. spalio 29 d. 40 ha šios teritorijos įrašyta į Ramsaro vietovių sąrašą. Karkonošių nacionalinį parką kasmet aplanko daugiau nei 1,5 mln. turistų. Jie naudojasi 112 km ilgio pėsčiųjų maršrutais, 10 keltuvų ir 12 kalnų namelių. Parko direkcija įsikūrusi Jelenia Guros mieste. Galerija Šaltiniai Nuorodos Oficiali svetainė